มันนี่ทูเดย์
คลังแจงเศรษฐกิจไม่แย่สุด
24 พ.ค. 2559

คลังแจงเศรษฐกิจไม่แย่สุด
นายพรชัย ฐีระเวช รองผู้อำนวยการและโฆษกสำนักงานเศรษฐกิจการคลัง (สศค.) กล่าวถึงกรณีที่มีข่าวว่า เศรษฐกิจไทยปี 2557-2558 โตต่ำที่สุดในอาเซียน และนักลงทุนไม่เชื่อมั่น ทำให้การลงทุนโดยตรงหายไปถึง 90% ว่า เศรษฐกิจไทยในปี 2557-2558 ขยายตัวได้สูงกว่าประเทศบรูไน และสิงคโปร์ จึงไม่ได้โตต่ำที่สุดในอาเซียน นอกจากนี้ข้อมูลจากธนาคารแห่งประเทศไทย (ธปท.) พบว่าในปี 2558 มีการลงทุนโดยตรงในไทย 8,030 ล้านเหรียญสหรัฐ เพิ่มขึ้นจากปี 2557 ถึง 115.8% ไม่ได้หายไปเป็นจำนวนมาก
โอริโค่ฯ ใช้เครดิตสกอริ่ง
นายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ เปิดเผยว่า บริษัท โอริโค่ ออโต้ ลีสซิ่ง (ประเทศไทย) เป็นบริษัทลีสซิ่งแห่งแรกที่ใช้บริการเครดิตสกอริ่ง เพื่อเป็นข้อ มูลประกอบการวิเคราะห์สินเชื่อให้สมบูรณ์ยิ่งขึ้น ก่อให้เกิดประโยชน์ต่อเสถียรภาพของระบบสถาบันการเงินในระยะยาว และเป็นการเพิ่มโอกาสให้บุคคลได้รับบริการสินเชื่อที่สอดคล้องกับความสามารถในการชำระหนี้